Fortún Garcés
Kralj Fortún Garcés (baskijski: Orti I.a Gartzez) (umro 922) bio je baskijski kralj Pamplone u Španiji. Poznat je i kao Jednooki (špa. el Tuerto) ili Redovnik/Monah (el Monje). Nije poznato kada je rođen, ali se zna da mu je otac bio kralj García Íñiguez, a majka njegova supruga nepoznatog imena (Leodegundia ili Uraka?). Dedo mu je bio kralj Íñigo Arista, koji je osnovao dinastiju Íñiguez. Fortún je bio posljednji vladar te dinastije. Supruga kralja Fortúna bila je muslimanka Aurija, koja je najvjerovatnije bila kći Lubba. Najpoznatije dijete Aurije i Fortúna bila je infanta Oneka Fortúnez. 860. emir Muhammed I od Córdobe je zarobio Fortúna i odveo ga u Córdobu, gdje je bio sve do očeve smrti, kad mu je bilo dopušteno vratiti se u Pamplonu. Mnogi plemići katolici bili su nezadovoljni Fortúnom jer je on vodio politiku koja je zadovoljavala klan muslimana Banu Qasi. 905. je za kralja izabran Sančo Garcés, koji je ubrzo postao kralj Sančo I od Pamplone. Kralj Fortún se povukao u samostan iste godine te je tamo i umro.